Εκατερίνα Αλεξαντρόφσκαγια

Η Εκατερίνα Ντιμίτριεβα Αλεξαντρόφσκαγια (Ekaterina Dmitriyevna Alexandrovskaya, στα Ρώσικα: Екатери́на Дми́триевна Алекса́ндровская, Μόσχα, 1 Ιανουαρίου 2000["Ekaterina ALEXANDROVSKAYA / Harley WINDSOR: 2016/2017". International Skating Union. Ανακτήθηκε από το πρωτότυπο στις 20/5/2017] – 17 Ιουλίου 2020) ήταν Αυστραλή αθλήτρια Ρωσικής καταγωγής, πρωταθλήτρια στο άθλημα του καλλιτεχνικού πατινάζ.

Ξεκίνησε τον αθλητισμό σε πολύ μικρή ηλικία, το 2004, κάνοντας πατίνια στον πάγο. Ο πατέρας της απεβίωσε το 2015[Noonan, Belinda (3 September 2016). "Aboriginal figure skater and his unlikely partner take on the world". Burwood Scene. Ανακτήθηκε από το πρωτότυπο στις 22 Φεβρουαρίου 2017]. Το 2017, έχοντας ως παρτενέρ της τον Χάρλεϊ Γουίντσορ, αναδείχτηκε πρωταθλήτρια κόσμου στην κατηγορία των Νέων αθλητών[Flade, Tatjana (30 Απριλίου 2018). "Australia's Alexandrovskaya and Windsor keep writing history". goldenskate.com Ανακτήθηκε στις 11/8/2020]. Τον Οκτώβριο του ίδιου έτους απέκτησε την Αυστραλιανή υπηκοότητα["Harley Windsor to become first indigenous Winter Olympian". The Australian. Ανακτήθηκε στις 20 Οκτωβρίου 2017]. Η αθλήτρια υπέφερε από κατάθλιψη, ενώ εμφάνισε κρίσεις επιληψίας εξαιτίας των οποίων αναγκάστηκε να διακόψει την αθλητική της σταδιοδρομία. Ο θάνατός της στην ηλικία των 20 ετών, ανακοινώθηκε από τον προπονητή της, Αντρέι Χεκάλο και, σύμφωνα με τα Ρωσικά ΜΜΕ οφείλεται, κατά πάσα πιθανότητα, σε αυτοκτονία. Η Αλεξαντρόφσκαγια έχασε τη ζωή της, όταν έπεσε από το παράθυρο του διαμερίσματος όπου διέμενε, στη Μόσχα.

 Πηγές 
 Εφημερίδα «Η Ναυτεμπορική», φύλλο της 20 Ιουλίου 2020, σελ. 29: «Νεκρή η Ε. Αλεξαντρόφσκαγια».

 Παραπομπές 

Κατηγορία:Αυστραλοί αθλητές
Κατηγορία:Αθλητές της καλλιτεχνικής παγοδρομίας
Κατηγορία:Αυτόχειρες